CELEX: 52020PC0061
Language: da
Date: 2020-02-18
Title: Forslag til RÅDETS AFGØRELSE om fastlæggelse af den holdning, der skal indtages på den Europæiske Unions vegne i det regionale styringsudvalg for transportfællesskabet til visse budgetanliggender i forbindelse med gennemførelsen af traktaten om oprettelse af et transportfællesskab

EUROPA-KOMMISSIONEN
            Bruxelles, den 18.2.2020
            COM(2020) 61 final
            2020/0028(NLE)
            Forslag til
            RÅDETS AFGØRELSE
            om fastlæggelse af den holdning, der skal indtages på den Europæiske Unions vegne i det regionale styringsudvalg for transportfællesskabet til visse budgetanliggender i forbindelse med gennemførelsen af traktaten om oprettelse af et transportfællesskab
            
               
         
         
            
               BEGRUNDELSE
            
            
               1.FORSLAGETS GENSTAND
            
            
               Dette forslag vedrører en afgørelse om fastlæggelse af den holdning, der skal indtages på Den Europæiske Unions vegne i det regionale styringsudvalg, der er nedsat i henhold til traktaten om oprettelse af transportfællesskabet ("traktaten") i forbindelse med det regionale styringsudvalgs planlagte vedtagelse af transportfællesskabets budget for 2020.
            
            
               2.BAGGRUND FOR FORSLAGET
            
            
               2.1Traktaten om oprettelse af et transportfællesskab
            
            
               Den Europæiske Union er part i traktaten, som trådte i kraft den 1. maj 2019. Kommissionen har ved det regionale styringsudvalgs afgørelse nr. 2019/1 fået beføjelse til at gennemføre transportfællesskabets budget indtil den dag, hvor udnævnelsen af direktøren for det permanente sekretariat får virkning. 
            
            
               2.2Det regionale styringsudvalg
            
            
               
                  Det regionale styringsudvalg er nedsat ved traktatens artikel 24 til at forestå administrationen af traktaten og sikre, at den gennemføres korrekt. Med henblik herpå fremsætter det henstillinger og træffer afgørelser i de tilfælde, der er fastsat i traktaten. Det regionale styringsudvalg:
               
            
            
               a) forbereder ministerrådets arbejde
            
            
               b) træffer afgørelser om nedsættelsen af tekniske udvalg
            
            
               c) fremsætter henstillinger og træffer afgørelser i overensstemmelse med traktaten
            
            
               d) træffer passende foranstaltninger vedrørende nyligt vedtagne EU-retsakter, navnlig ved revision af bilag I til traktaten
            
            
               e) udnævner direktøren for det permanente sekretariat efter høring af ministerrådet
            
            
               f) kan udnævne en eller flere vicedirektører for det permanente sekretariat
            
            
               g) fastlægger reglerne for det permanente sekretariat
            
            
               h) kan ved afgørelse revidere niveauet af budgetbidrag
            
            
               i) vedtager det årlige budget for traktaten
            
            
               j) vedtager en afgørelse om den nærmere procedure for gennemførelse af budgettet og for regnskabsaflæggelse, revision og kontrol
            
            
               k) træffer afgørelser i tvister, der indbringes af de kontraherende parter
            
         
         
            
               l) vedtager generelle principper på området for aktindsigt i dokumenter, som organer, der er oprettet ved eller i henhold til traktaten, er i besiddelse af
            
            
               m) vedtager årsrapporter til forelæggelse i ministerrådet om gennemførelsen af det samlede net
            
            
               n) fastsætter frister og metoder for de sydøsteuropæiske parters gennemførelse af visse EU-retsakter.
            
            
               2.3Det regionale styringsudvalgs påtænkte retsakter
            
            
               
                  Det regionale styringsudvalg skal vedtage en afgørelse om transportfællesskabets budget for 2020. Den påtænkte afgørelse vil blive juridisk bindende for parterne i henhold til traktatens artikel 25, stk. 1.
               
               
                  Budget
               
               
                  Bidraget til transportfællesskabets budget er fastsat i bilag V til traktaten. Unionens andel udgør 80 % af budgettet, og de resterende 20 % tilvejebringes af de sydøsteuropæiske parter. 
               
               
                  Det samlede budget for 2019 beløb sig til 1 630 000 EUR. EU's bidrag var i alt på 1 304 000 EUR, hvilket svarer til 80 % af det samlede beløb, som det permanente sekretariat brugte til at dække sine driftsomkostninger i 2019.
               
               
                  Det permanente sekretariatet har i overensstemmelse med artikel 28, litra a), i traktaten udarbejdet et udkast til budgettet for 2020, hvor der tages højde for den gradvise udnævnelse af det permanente sekretariats personale, som gør det muligt for sekretariatet at blive fuldt ud operationelt og uafhængigt. Budgettet beløber sig til i alt 3 mio. EUR, hvoraf 2,4 mio. EUR (80 %) kommer fra EU
                     1
                  , og 0,6 mia. EUR kommer fra sydøsteuropæiske parter. 
               
               
                  Dette beløb bør dække de resterende udgifter til oprettelse af det permanente sekretariat og dets driftsomkostninger. I henhold til bilag I til hjemstedsaftalen mellem transportfællesskabet og Serbien stiller Serbien gratis lokaler til rådighed for det permanente sekretariat samt en del af det inventar og de tjenesteydelser, der er knyttet til lokalerne (møbler, sikkerhed, elektricitet, vand og rengøring).
                        
               
            
            
               3.DEN HOLDNING, DER SKAL INDTAGES PÅ UNIONENS VEGNE
            
            
               Det regionale styringsudvalgs vedtagelse af denne afgørelse er nødvendig for gennemførelsen af traktaten og for et velfungerende permanent sekretariat. Da Unionen er part i traktaten, er det nødvendigt at fastlægge Unionens holdning til organisationens budget.
            
            
               4.RETSGRUNDLAG
            
            
               4.1Proceduremæssigt retsgrundlag
            
            
               4.1.1 Principper
            
            
               
                  I henhold til artikel 218, stk. 9, i traktaten om Den Europæiske Unions funktionsmåde (TEUF) skal Rådet vedtage afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
               
               
                  Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                     2
                  .
               
            
            
               4.1.2 Anvendelse i dette tilfælde
            
            
               Det regionale styringsudvalg er et organ, der er nedsat ved en aftale, nemlig traktaten.
            
            
               Den retsakt, som det regionale styringsudvalg skal vedtage, er en retsakt, der har retsvirkning. Det regionale styringsudvalg har beføjelse til at vedtage transportfællesskabets budget i henhold til traktatens artikel 35. Denne retsakt indeholder i kraft af sin karakter og som et folkeretligt anliggende for det regionale styringsudvalg elementer, der berører parterne i traktatens retsstilling og derfor også Unionens. Følgelig anses den for at have retsvirkninger. 
            
         
         
            
               Den påtænkte retsakt supplerer eller ændrer ikke den institutionelle ramme for traktaten.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.
            
            
               4.2.2.Princippernes anvendelse på det foreliggende tilfælde
            
            
               Den påtænkte retsakt er en forudsætning for, at traktaten kan fungere efter hensigten. Traktaten forfølger formål og indeholder elementer inden for transport ad landeveje, jernbane og sejlbare vandveje – transportformer, som er omfattet af artikel 91 i TEUF – samt inden for søfart, som er en transportform, der er omfattet af artikel 100, stk. 2, i TEUF. På grund af dens horisontale karakter har den påtænkte retsakt følger for alle disse aspekter.
            
            
               
                  Det materielle retsgrundlag for den foreslåede afgørelse omfatter derfor følgende bestemmelser: artikel 91 og artikel 100, stk. 2, i TEUF.
               
            
            
               4.3Konklusion
            
            
               
                  Retsgrundlaget for den foreslåede afgørelse bør være artikel 91 og artikel 100, stk. 2, i TEUF sammenholdt med artikel 218, stk. 9, i TEUF.
               
            
            
               5. OFFENTLIGGØRELSE AF DEN PÅTÆNKTE RETSAKT
            
            
               I overensstemmelse med artikel 25, stk. 2, i traktaten offentliggøres det regionale styringsudvalgs afgørelser i Den Europæiske Unions Tidende.
            
            
               
            
               2020/0028 (NLE)
            
            
               Forslag til
            
            
               RÅDETS AFGØRELSE
            
            
               om fastlæggelse af den holdning, der skal indtages på den Europæiske Unions vegne i det regionale styringsudvalg for transportfællesskabet til visse budgetanliggender i forbindelse med gennemførelsen af traktaten om oprettelse af et transportfællesskab
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 91 og artikel 100, stk. 2, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
         
         
            
               ud fra følgende betragtninger:
            
            
               (1)Traktaten om oprettelse af et transportfællesskab ("traktaten") blev undertegnet af Unionen i overensstemmelse med Rådets afgørelse (EU) 2017/1937
                  3
               . Den blev godkendt på vegne af Den Europæiske Union den 4. marts 2019
                  4
                og trådte i kraft den 1. maj 2019.
            
            
               (2)I henhold til traktatens artikel 35 vedtager det regionale styringsudvalg ("styringsudvalget") hvert år transportfællesskabets budget.
            
            
               (3)Styringsudvalget skal vedtage en afgørelse om transportfællesskabets budget for 2020 for at sikre, at traktaten gennemføres.
            
            
               (4)Den holdning, der skal indtages på Unionens vegne i det regionale styringsudvalg, bør fastlægges, da en sådan afgørelse er nødvendig for, at transportfællesskabets permanente sekretariat kan fungere, og vil have retsvirkninger i forhold til Unionen.
            
            
               (5)Bemyndigelsen af Kommissionen til at gennemføre transportfællesskabets budget på et foreløbigt grundlag bevirker ikke ændringer af den væsentlige karakter af de beføjelser, som denne institution har i henhold til traktaten om Den Europæiske Union og traktaten om Den Europæiske Unions funktionsmåde —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne i det regionale styringsudvalg for transportfællesskabet for så vidt angår transportfællesskabets budget for 2020, baseres på udkastet til det regionale styringsudvalgs afgørelse, der er knyttet som bilag til nærværende afgørelse.
            
            
               Artikel 2
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formanden
               
            
         
         
            
                  
                     (1)
                  
                        Kommissionens gennemførelsesafgørelse af 19.7.2019 (C(2019) 5515).
               
               
                  
                     (2)
                  
                        Domstolens dom af 7. oktober 2014, Tyskland mod Rådet, sag C-399/12, ECLI:EU:C:2014:2258, præmis 61-64. 
               
               
                  
                     (3)
                  
                        Rådets afgørelse (EU) 2017/1937 af 11. juli 2017 om undertegnelse på Den Europæiske Unions vegne og midlertidig anvendelse af traktaten om oprettelse af et transportfællesskab (EUT L 278 af 27.10.2017, s. 1).
               
               
                  
                     (4)
                  
                        Rådets afgørelse (EU) 2019/392 af 4. marts 2019 om indgåelse på Den Europæiske Unions vegne af traktaten om oprettelse af et transportfællesskab
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 18.2.2020
            COM(2020) 61 final
            BILAG
            til
            forslag til Rådets afgørelse
            om fastlæggelse af den holdning, der skal indtages på den Europæiske Unions vegne i det regionale styringsudvalg for transportfællesskabet til visse budgetanliggender i forbindelse med gennemførelsen af traktaten om oprettelse af et transportfællesskab
            
               
         
         
            
               BILAG 1
            
            
               UDKAST
            
            
               AFGØRELSE nr. 2020/
                  TRUFFET AF DET REGIONALE STYRINGSUDVALG FOR TRANSPORTFÆLLESSKABET
            
            
               af …
            
            
               om vedtagelse af transportfællesskabets budget for 2020
            
            
               DET REGIONALE STYRINGSUDVALG FOR TRANSPORTFÆLLESSKABET HAR —
            
            
               under henvisning til traktaten om oprettelse af et transportfællesskab, særlig artikel 24, stk. 1, og artikel 35 —
            
            
               BESTEMT FØLGENDE:
            
            
               Artikel 1
            
            
               Transportfællesskabets budget for 2020, der er knyttet til nærværende afgørelse som bilag I, vedtages hermed.
            
            
               Artikel 2
            
            
               Med forbehold af artikel 2 og 3 i det regionale styringsudvalgs afgørelse 2019/1 er Europa-Kommissionen ansvarlig for gennemførelsen af transportfællesskabets budget i overensstemmelse med artikel 3. 
            
            
               Artikel 3
            
            
               Artikel 2 ophører med at gælde dagen før den dag, hvor udnævnelsen af den permanente direktør for det permanente sekretariat får virkning.
            
            
               Udfærdiget i …, den … 2020.
            
            
               På det regionale styringsudvalgs vegne
            
            
               Formanden
            
            
               BILAG I: Transportfællesskabets budget for 2020
            
            
                     
                        DET PERMANENTE SEKRETARIATS DRIFTSOMKOSTNINGER
                     
                     
                        (herunder faste omkostninger/regnskab/kommunikationsaktiviteter/mødetilrettelæggelse)
                     
                  
                  
                     
                        396 900
                     
                  
               
                     
                        KONTORUDSTYR OG -MØBLER TIL DET PERMANENTE SEKRETARIAT
                     
                  
                  
                     
                        60 000
                     
                  
               
                     
                        PERSONALE 
                     
                     
                        (herunder løn, godtgørelser, rekruttering, rejser, bidrag til sundheds- og pensionsordninger)
                     
                  
                  
                     
                        1 461 500
                     
                  
               
                     
                        UNDERSØGELSER, TEKNISK BISTAND (styret af det permanente sekretariat)
                     
                  
                  
                     
                        800 000
                     
                  
               
                     
                        I ALT
                     
                  
                  
                     
                        2 718 400
                     
                  
               
                     
                        RESERVE (ca. 9,4 %)
                     
                  
                  
                     
                        281 600
                     
                  
               
                     
                        TILSAMMEN
                     
                  
                  
                     
                        3 000 000
                     
                  
               
                     
                        Heraf: EU-tilskud (80 %)
                     
                  
                  
                     
                        2 400 000
                     
                  
               
                     
                        De sydøsteuropæiske parters bidrag (20 %: Fordelingen pr. land er angivet i bilag V til traktaten)
                     
                  
                  
                     
                        600 000